**З А П И С Н И К**

од 11-та седница на Советот на Општина Аеродром, одржана на 10.05.2022 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Кирил Митановски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат 26 советници со физичко присуство и еден советник со онлајн присуство поради здравствени причини.

Претседателот пред отварање дискусија по однос на дневниот ред отвори расправа по однос на Записникот од десетата седница.

Бидејќи никој не се јави за збор,Претседателот го затвори претресот и го стави на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека записникот од 10-тата седница е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред :

1.Предлог-Одлука за верификација на мандатот на член на Советот на Општина Аеродром.

Од страна на Претседателот на Совет се предлог точките:

1. Предлог-Одлука за разрешување член во училишен одбор на ООУ Александар Македонски – претставник на основачот.
2. Предлог-Одлука за именување член во училишен одбор на ООУ Александар Македонски – претставник на основачот
3. Предлог-Одлука за разрешување член во училишен одбор на ООУ Димитар Македонски – претставник на основачот
4. Предлог-Одлука за именување член во училишен одбор на ООУ Димитар Македонски - претставник на основачот

Од страна на Градоначалникот се предлог точките:

1. Предлог-Одлука за именување член во училишен одбор на ООУ Гоце Делчев – претставник на основачот
2. Предлог-Одлука за потврдување на резервирани средства за надомест во постапка за експропријација на недвижен имот
3. Предлог-Одлука за измена на распоред на средства во Буџетот на Општина Аеродром за 2022 година.
4. Предлог-Одлука за давање согласност на Годишен план за вработување за 2023 година за ООУ Гоце Делчев
5. Предлог-Одлука за доделување еднократна парична помош на семејства со прваче во учебна 2022/2023 година на подрачјето на Општина Аеродром
6. Предлог-Одлука за измена и дополна на Програма (Ј) комунални дејности на подрачјето на Општина Аеродром за 2022 година
7. Предлог-Одлука за измена и дополна на Програма (ФА) уредување на градежно земјиште (капитални трошоци) на подрачјето на Општина Аеродром за 2022 година
8. Предлог-Одлука за измена и дополна на Програма (Р) заштита на животна средина и природа на Општина Аеродром за 2022 година

Од страна на Комисијата за финансирање, буџет и локален економски развој се предлог точките:

1. Предлог-Одлука за доделување еднократна парична помош на семејства заради полесно надминување на последиците од претрпена штета предизвикана од пожар
2. Предлог-Одлука за доделување на еднократна парична помош за починат член во потесно семејство на ангажирани лица-сезонски работници во Општина Аеродром.

По однос на Дневниот ред за збор се јавија советниците:

Дарко Масларковски зема збор и кажа дека поради недоволно време за разгледување на точките оние точки кои што не се итни да бидат одложени за наредна седница каде што преку нивниот нов член би добиле подетални податоци за истите.

Милутин Ристески се јави за збор и кажа дека е некоректно во предходниот дневен ред да има само пет точки, а како дополнителни непосредно пред седницата да се достават петнаесет точки. Советникот кажа дека имаат обврска да ги разгледуваат подетално точките.

Горан Костовски се јави за збор и кажа дека се согласува со советниците Дарко Масларковски и Милутин Ристески за дополнителните осум точките кои беа доставени еден ден пред седницата и уште неколку други точки кои биле доставени на самиот ден кога се одржува седницата. Советникот предложи точките да бидат разгледани на комисија за да можат да поминат и да се одложат за следната седница.

Претставници од Општинската администрација дадоа образложение по однос на точките.

Секретарот на Општина Аеродром даде појаснување од деловодникот за доставување на предлог точки на Дневен ред на седница на Совет.

Советничката Благица Сековска се јави за збор и предложи точките: Предлог-Одлука за измена на распоред на средства во Буџетот на Општина Аеродром за 2022 година, Предлог-Одлука за измена и дополна на Програма (Ј) комунални дејности на подрачјето на Општина Аеродром за 2022 година, Предлог-Одлука за измена и дополна на Програма (ФА) уредување на градежно земјиште (капитални трошоци) на подрачјето на Општина Аеродром за 2022 година, Предлог-Одлука за измена и дополна на Програма (Р) заштита на животна средина и природа на Општина Аеродром за 2022 година, да се повлечат од дневниот ред и да бидат ставени на наредна седница.

Бидејќи никој друг не побара збор, Претседателот го стави на гласање предлогот за дополнување на дневниот ред со точките:

1.Предлог-Одлука за верификација на мандатот на член на Совет на Општина Аеродром**.**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

 Се констатира дека предлогот е усвоен.

2.Предлог-Одлука за разрешување член во училишен одбор на ООУ Александар Македонски-претставник на основачот

**ГЛАСАА: ЗА –14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен.

 3.Предлог –Одлука за именување член во училишен одбор на ООУ Александар Македонски-претставник на основачот.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен.

 4.Предлог-Одлука за разрешување член во училишен одбор на ООУ Димитар Македонски-претставник на основачот

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен

 5.Предлог-Одлука за именување член во училишен одбор на ООУ Димитар Македонски-претставник на основачот

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен

 6.Предлог-Одлука за именување член во училишен одбор на ООУ Гоце Делчев-претставник на основачот.

**ГЛАСАА: ЗА –14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен

 7.Предог-Одлука за потврдување на резервирани средства за надомест во постапка за експропријација на недвижен имот.

**ГЛАСАА: ЗА –14 советници ПРОТИВ – нема ВОЗДРЖАНИ- 1 советник**

Се констатира дека предлогот е усвоен

 8.Предлог-Одлука за измена на распоред на средства во Буџетот на Општина Аеродром заа 2022 година.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен

Точката Предлог-Одлука за давање согласност на Годишен план за вработување за 2023 година за ООУ Гоце Делчев беше повлечена

 9.Предлог-Одлука за доделување еднократна парична помош на семејства со прваче во учебната 2022/2023 година на подрачјето на Општина Аеродром.

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

 10.Предлог-Одлука за измена и дополна на Програма (Ј) комунални дејности на подрачјето на Општина Аеродром за 2022 година.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен

 11.Предлог-Одлука за измена и дополна на Програма (ФА) уредување на градежно земјиште (капитални трошоци) на подрачјето на Општина Аеродром за 2022 година.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен.

 12.Предлог-Одлука за измена на Програма (Р) заштита на животната средина и природа на Општина Аеродром за 2022 година.

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

 Се констатира дека предлогот е усвоен.

 13.Предлог-Одлука за доделување еднократна парична помош на семејства заради полесно надминување на последиците од претрпена штета предизвикана од пожар.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

 Се констатира дека предлогот е усвоен.

 14.Предлог-Одлука за доделување на еднократна парична помош за починат член во потесно семејство на ангажирани лица-сезонски работници во Општина Аеродром

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

 Се констатира дека предлогот е усвоен.

Претседателот го стави на гласање Дневниот ред со дополнувањето

**ГЛАСАА: ЗА – 14 советници ПРОТИВ – нема ВОЗДРЖАНИ- 1 советник**

 Се констатира дека дневниот ред за 11-тата седница е усвоен.

Претседателот согласно член 61 од Деловникот за Советот предложи измена на редоследот на точките на дневен ред и тоа дополнителната точка за верификација на мандатот на член на Совет да се разгледа како прва точка, додека останатите дополнителни точки да се разгледуваат како последни точки од дневниот ред, а пред точката Советнички прашања.

**ГЛАСАА: ЗА – 17советници ПРОТИВ – нема ВОЗДРЖАНИ- 1 советник**

Се констатираше дека предлогот е усвоен

Пред да се премине на точките од дневниот ред Претседателот даде пауза од 30 минути за да се состане Комисијата за мандатни и имунитетни прашања, избори и именување и Комисијата за финансирање, буџет и локален економски развој по однос на дополнителните точки.

По 30 минутната пауза се премина на точките од дневен ред.

**Прва точка**-Предлог-Одлука за верификација на мандатот на член на Совет на Општина Аеродром.

Пред отварање на расправа Претседателот на Комисијата за мандатни и имунитетни прашања, избори и именување, Милка Тримчевска се произнесе и кажа дека на комисијата едногласно го усвоија предлогот за верификација на мандатот на членот на Советот на Општина Аеродром Сања Несторовска Лазарова од советничката група Левица.

Претседателот отвори расправа,бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се контатира дека одлуката е усвоена

**Советничката Сања Несторовска Лазарова** се претстави пред членовите на советот.

Се премина на **втората точка** од дневниот ред – Предлог- Одлука за избор на Командир на полициска станица -Аеродром

Претседатело на Комисијата за безбедност Љупчо Ацковски се произнесе и кажа дека на Комисијата за избор на Командир на полициска станица –Аеродром се изгласа лицето Тони Петровски.

Претседателот отвори расправа,бидејќи никој не се јави за збор претресот е заклучен и точката е ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- 1 советник**

Се констатира дека одлуката е усвоена

Се премина на **третата точка** од дневниот ред - Предлог- Одлука за утврдување бесправен објект за кој може да се изврши вклопување на објект бр. 1 на КП 417/1 и КП 417/2, КО Долно Лисиче.

Бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 22 советници ПРОТИВ – нема ВОЗДРЖАНИ- 1 советник**

Се констатира дека одлуката е донесена.

**Четврта точка** – Предлог-Одлука за утврдување бесправен објект за кој може да се изврши вклопување во урбанистичко-планска документација на објект бр.1 на КП 3737 КО Кисел а Вода 2 во ДУП за локалитет Горно Лисиче УЕ4.

Претседателот отвори расправа,бидејќи никој не се јави за збор претресот се заклучи и Предлог-Одлуката се стави на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека одлуката е донесена.

**Минуваме на Петта точка** - Предлог-Заклучок за усвојување на квартален извештај за извршување на Буџетот на Општина Аеродром за првиот квартал од 2022 година.

Претседателот отвори расправа. За збор се јави советникот Милутин Ристески кој побара да му се даде одговор за набавката на персонални компјутери, за хотелските услуги во Stone brige I Bushi resort за што се потрошени средствата и за изнајмување на механизација за чистење на снег по кој договор е исплатена оваа услуга. Градоначалникот Тимчо Муцунски и претставник на надлежното одделение се јавија за збор и дадоа образложение по однос на прашањата на Советникот Милутин Ристески.

Советничката Благица Сековска се јави за збор и праша кое земјиште е продадено и со каква намена и за Никоб обезбедување на градинките и училиштата. Доби образложение од преставници од надлежните одделенија.

Бидејќи никој друг не побара збор претресот се заклучи и точката се стави на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- 1 советник**

Се констатира дека Заклучокот е усвоен.

**Шеста точка** - Предлог-Одлука за разрешување член во училишен одбор на ООУ „Александар Македонски“-претставник на освоначот.

Претседателот отвори расправа, за збор се јави советникот Горан Костовски и кажа дека веќе е дојдено до шестиот месец од мандатот на Градоначалникот, а уште се разрешуваат и именуваат членови од Училишни одбори.

Советникот Дарко Масларковски зема збор и кажа овие точки да бидат оставени за следната седница како би добиле информации за кои луѓе станува збор.

Претседателот на Совет кажа дека можноста за повлекување на точките беше пред ставање на дневниот ред, а сега може да гласате како воздржани.

Бидејќи никој друг не побара збор точката беше ставена на гласање.

**ГЛАСАА: ЗА – 14 советници ПРОТИВ –7 советници ВОЗДРЖАНИ- нема**

Се констатира дека одлуката е усвоена.

**Седма точка** - Предлог-Одлука за именување член во училишен одбор на ООУ Александар Македонски-претставник на основачот.

Претседателот на Комисијата за мандатни и имунитетни прашања, избори и именување, Милка Тримчевска се произнесе и кажа дека по оваа точка беше предложено лицето Борче Флоровски.

 Бидејќи никој не се јави за збор Претседателот го заклучи претресот и ја стави точката на гласање.

**ГЛАСАА: ЗА – 14 советници ПРОТИВ –8 советници ВОЗДРЖАНИ- нема**

 Се констатира дека одлуката е усвоена.

**Осма точка** - Предлог-Одлука за разрешување член во училишен одбор на ООУ „Димитар Македонски“ –претставник на основачот

Бидејќи никој не побара збор претресот беше заклучен и точката беше ставена на гласање.

**ГЛАСАА: ЗА – 14 советници ПРОТИВ –8 советници ВОЗДРЖАНИ- нема**

Се констатира дека одлуката е усвоена.

**Девета точка** - Предлог-Одлука за именување член во училишен одбор на ООУ Димитар Македонски –претставник на основачот

Претставникот на Комисијата за мандатни и имунитетни прашања, избори и именување, Милка Тримчевска се произнесе и кажа дека по оваа точка беше предложено лицето Славица Димковска

Бидејќи никој не се јави за збор претресот беше заклучен и заклучокот беше ставен на гласање.

**ГЛАСАА: ЗА – 14 советници ПРОТИВ –8 советници ВОЗДРЖАНИ- нема**

Се констатира дека одлуката е усвоена.

**Десета точка** - Предлог-Одлука за именување член во училишен одбор на ООУ Гоце Делчев-претставник на основачот

Претседателот отвори расправа, Претставницката од комисијата Милка Тримчевска се произнесе и кажа дека по оваа точка беше предложено лицето Катерина Бошковска.

Бидејќи никој не побара збор претресот беше заклучен и заклучокот е ставен на гласање.

**ГЛАСАА: ЗА – 14 советници ПРОТИВ –8 советници ВОЗДРЖАНИ- нема**

 Се констатира дека одлуката е усвоена.

**Единаесета точка** - Предлог-Одлука за потврдување на резервирани средства за надомест во постапка за експропријација на недвижен имот.

Претседателот отвори расправа, за збор се јави советникот Милутин Ристески и побара подетално образложение.

Претставник од Општинската администрација даде детално образложение.

Бидејќи никој не се јави за збор претресот беше заклучен и одлуката беше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Дванаесета точка** - Предлог-Одлука за измена на распоред на средства во Буџетот на Општина Аеродром за 2022 година.

Претставници на општинската администрација дадоа образложение по однос на точката.

Претседателот отвори расправа бидејќи никој друг не се јави за збор претресот беше заклучен и точката беше ставена на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Тринаесета точка** - Предлог-Одлука за доделување еднократна парична помош на семејства со прваче во учебната 2022/2023 година на подрачјето на Општина Аеродром.

Одлуката беше ставена на гласање.

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека одлуката е усвоена.

**Четиринаесета точка**–Предлог-Програма за измена и дополна на Програма (Ј) комунални дејности на подрачјето на Општина Аеродром за 2022 година

Одлуката беше ставена на гласање.

**ГЛАСАА: ЗА – 18 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

Минуваме на петнаесеттата точка-Предлог-Програма за измена и дополна на Програма (ФА) уредување на градежно земјиште (капитални трошоци) на подрачјето на Општина Аеродром за 2022 година

Одлуката беше ставена на гласање.

**ГЛАСАА: ЗА – 18 советници ПРОТИВ –нема ВОЗДРЖАНИ- 1 советник**

Се констатира дека програмата е усвоена

**Шеснаесeта тока од** дневниот ред-**Предлог-Програма за измена и дополна на Програма (Р) заштита на животната средина и природа на Општина Аеродром за 2022 година.**

Одлуката беше ставена на гласање.

**ГЛАСАА: ЗА – 19 советници ПРОТИВ –нема ВОЗДРЖАНИ- нема**

Се констатира дека програмата е усвоена.

**Седумнаесeта точка** од дневниот ред-Предлог-Одлука за доделување еднократна парична помош на семејства заради полесно надминување на последиците од претрпена штета предизвикана од пожар

Представникот од комисијата Љупчо Недески се произнесе и кажа дека е донесено Одлука да се доделат 25.000 денари за семејствата кои побарале за надоместок од пожар.

Одлуката беше ставена на гласање.

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека одлуката е донесена.

**Осумнаеста точка** од дневниот ред-Предлог-Одлука за доделување на еднократна парична помош за починат член во потесно семејство на ангажирани лица-сезонски работници во Општина Аеродром.

Претставник од комисијата Љупчо Недески се произнесе и кажа дека финансиските средства за починат член на потесено семејство на вработен и за починат вработен останува 15.000 денари надоместок.

Точката беше ставена на гласање.

**ГЛАСАА: ЗА –27советници ПРОТИВ –нема ВОЗДРЖАНИ- нема**

Се констатира дека одлуката е усвоена.

**Деветнаеста точка** од дневниот ред-Советнички прашања.

1. Советничката Вангелина Мојаноска постави 3 прашања –Прашањето на кое што не добив одговор се однесува на трансформацијата на работните места, на наставниот кадар кој што законот за наставнички стручни работници требаше досега да беше завршено, меѓутоа не добив одговор. Таму сметам дека еден добар дел сум разговарала со колегите ѓи исполнуваат условите кои што се под член 66 од овој закон и постапката беше почната меѓутоа до каде е немаме добиено информација.

Второто прашање-Многу често посебно јас каде што живеам почнаа да копаат некои кабли,па го раскопуваат и го оставаат во некоја состојба. Имав прилика да видам и жена каде што падна затоа што беа раскопани. Сега прашуваат граѓаните како оди постапката за дозвола за копање и раскопување , дали Општината има издадено дозвола за раскопување, се работи за улици и за тротоари, за која намена е раскопувањето, дали се прави контрола на местата кои што се раскопуваат и кога ќе се вратат овие тротоари и раскопани улици во првобитната состојба.

Другото прашање се однесува на просторот околу Црквата која што се гради кај хотелот Русија. Неколку пати поминувам знаете таму кој простор е обраснат со трева. Сакам да прашам во таа трева може да има разни животинки, кои што се опасни за безбедноста на граѓаните кои што се движат во тој дел и за објектите кои што се во непосредната околина. Под чија надлежност е овој простор, кој треба да се грижи за одржувањето на хигиената и безбедноста на околината, дали Општината превзема акции за безбедно движење и за добра хигиена на граѓаните?

Градоначалникот даде одговор на поставените прашање-Во врска со трансформацијата на работниот однос на вработените во градинките и училиштата дека тековно се одвиваат постапки. Не е надлежност само на Општината .Кога се исполнуваат услови, согласности од страна на соодветните министерства ние не сме никаква пречка, напротив работиме на што повеќе луѓе кои им се исполнети услови.

Во врска со копањето на кабли тоа е прашање со кое што ние се занимаваме веќе 3,4 години. ​Вршиме прво надзор дали имаат дозволи. Сите од нив имаат издадени дозволи од Градот Скопје, а дел од нив се телекомуникацики компании. Јас посебно сум загрижен што на некои делови цели тревници се ископани, стапив во контакт со овие компании, сето тоа да се санира. Јас очекувам во следните неколку недели сето тоа да се санира.

Имотот на Црквата, таму има договор за донација со еден приватен инвеститор, кој што согласно нашите информации во следниот период има ветено дека ќе заврши. Дали тој ќе постапи со договор за донација, не можам јас да кажам бидејќи тоа е однос помеѓу него и Македонската Православна Црква, но тоа што јас би ви кажал е дека ние во последниов период работиме сериозно со предизвикот со тревата која што е нарасната на територија на нашата Општина. Очекувам заклучно со овој викенд да го имаме решено предизвикот кој што е под нас, тоа е постојан процес кој ќе продолжи да расте, а ние ќе продолжиме да ја косиме .Вие како совет ни дадовте одобрение за зголемување на бројот на сезонски работници, но пазарот на трудот е таков што во овој момент да навистина е тешко да се најдат нови сезонски работници, но ќе размислиме како во иднина да се справуваме со сите овие предизвици .

 2. Советникот Горан Костовски постави две прашања каде што побара писмен одговор од Секторот за урбанизам од први јануари до денес колку легализации се имаат направено и до крајот на годината колку легализации ќе направиме и уште колку чекаат да се легализираат?

Второто прашање е дали Градоначалникот е запознаен со барањата на жителите од населба Лисиче за едносмерната улица околу трговскиот да се направи. Сакаме да го поставиме како иницијатива дневна точка, па да не се дуплира.

Градоначалникот одговори на поставеното прашање-на првото прашање писмено ќе ви одговориме, тоа што ќе ви кажам е дека и тука има подобрување, не е состојбата како што треба но сметам дека има подобрување од предходниот период.Така да ќе ги добиете точните статистики.Градоначалникот на Општина Аеродром побара од Сектор урбанизам да доставува до Советот на Општина Аеродром на секои 6 (шест) месеци извештај за реализирани легализации.

Во делот на едносмерноста веќе разговаравме за тоа и разговараме за изнаоѓање на соодветно сообраќајно решение кое што ние ќе го предложиме до Министерството за внаатрешни работи, со надеж дека ќе најдеме заеднички јазик. Моментално работиме на доста комплексно сообраќајно решение во Горно Лисиче, бидејќи таму има сериозен проблем со безбедноста на сообраќајот и моментално фокусот е таму и веднаш по завршувањето фокусот ќе биде кон ова сообраќајно решение, каде што треба да се разгледа со сообраќајни инженери и со Министерството за внатрешни работи за да се најде соодветно решение.

3. Даниел Самарџиски –имам едно прашање да пренесам од група загрижени граѓани зграда 16 улица В.С. Бато во населба реонски центар во зеленилото пред нивната зграда има некои мерења и предградежни активности за кои немаат никакви податоци жителите, ве молам таму имало некои градења за кои жителите имаат поднесено петиција за дислокација поради близината на нивната зграда. Ве молам градоначалникот или некој од службите?

Градоначалникот даде одговор-точната локација морам да ја видам не ја знам, но јас не знам на таа локација дека има издадено некој градежна дозвола. На таква локација не е издадено градежна дозвола. Се случува секој може се да превземе, мојот апел е кога ќе имате таква информација уште истиот ден да нѐ информирате дали мене дали службите за урбанизам. Не мора да чекате Советнички прашања, за ваква ситуација слободно реагирајте кај службите.

4. Советничката Благица Сековска постави прашање- На 28.04 Градоначалникот не информира дека има бесплатно баскет игралиште со донација на Фратели. Иницијативата е одлична, но граѓаните апелираат дека во близина има детско игралиште кое е руинирано, па граѓаните апелираат ако може да се возобнови, а бесплатно игралиште да се направи во близина на локацијата која ја предлагате, да се направи детско игралиште и да се еапарира старото баскет игралиште.

Градоначалникот даде одговор - се работи за донација на двајца млади стопанственици кои што бараат да дадат донација во чест на нивниот покоен татко кој што е личност, исто така, познат на територијата на Општината.Тие дојдоа кај мене и заедно со инспекторот за урбанизам на локацијата која што е за нив прифатлив,а а која што исто така може да биде во интерест на граѓаните бидејќи баш во потесната средина немаше такво игралиште. Таму има неколку дрвца кои што ние заедно со нашата служба веќе сме во комуникација ќе бидат извадени и сместени во близина исто така во тој парк, така да нема ниту едно дрво да биде оштетено и исечено за потребата за реализација на овој проект. Но се работи за посериозна инвестиција на барање на приватна компанија каде што не се нарушува раздвојното зеленило, а ние како општина треба тоа да го направиме во релација со тие кои имаат добра воља да ја дадат таа значителна сума. На овие локации се работи на одржување на игралишта. Тука во соработка со приватната компанија, заеднички најдовме прифатлива локација на која ќе ја поставиме донацијата.

5. Советникот Милутин Ристески постави две советнички прашања - првото прашање е прашање од граѓани дали паркинг местата предвидени за лицата со посебни потреби и со попреченост, дали ЈП Градски паркинг-Скопје превзема некакви активности. Многу често се случува овие паркинг места да бидат узурпирани од страна на возила од кои што немаат прописна одлика и не се на лица кои што се со попреченост. Се работи за доста сензитивна категорија на граѓани, а поплаките се многу често дека службите од градски паркинг не реагираат или доцна реагираат и по цели денови овие пракинг места остануваат узурпирани. Така да ако сте разговарале со директорот на ЈП Градски паркинг во врска на таа тема ме интересира дали се превзема нешто во таа насока?

Второто прашање се однесува на сервисна улица која се наоѓа на локација меѓу двете згради бр.12 и 10 на улица Руди Чаевац. Тоа се до трите воени кули две ниски згради, едната е на 4 спрата а другата е до десетина спрата од прилика. Пред самиот влез на зградата која што има 10 спрата има една дупка која што е ископана веројатно заради дефект поврзан со Водовод и канализација. Бидејќи граѓаните ми кажаа дека имало возило на ЈП Водовод и канализација. Таа дупка се шири и станува небезбедна, веќе се помијнати 20 дена, повеќе од разуменн рок за санирање на дупката. Дали имате некаква информација со ова кога ќе се реализира?

Одговорот ќе биде даден писмено.

6.Советничката Сања Несторовска Лазарова постави прашање- Ја поддржуваме иницијативата за поставување столпчиња, но имаме конкретно прашање, имено на улицата Фрањо Клуз има неправилно поставени столпчиња каде возилата повторно се паркираат и со тоа се доведува во прашање бесбедноста на пешаците, така да дали за ова е запознаена самата општинска администрација и кога планира да ги постави прописно столпчињата?

Збор зеде градоначалникот – поставувањето столпчиња е во надлежност на ЈП Улици и патишта. За наведената локација немам сознанија за погрешно поставени столпчиња, но комуналната служба ќе излезе на терен и доколку се утврди дека навистина е така ќе се обидеме да го решиме овој проблем.

7.Советникот Дарко Масларковски постави прашање – дали Градоначалникот Муцунски планира да спроведе сериозни обуки за инклузивност за персоналот на градинките и училиштата? Ниту луѓето кои што работат таму се доволно обучени, знаат како да се справат со тоа. Мислам дека како Општина може да направиме тука да сме први и навистина да воведеме експерти практично да им се покаже на луѓето не само да се соберат на одредена конференција или некој предавач да им објаснува како да се справуваат со тие деца туку да им направиме практична обука како тие полесно би можеле да се справуваат. Треба да се зголеми бројот на стручни лица во градинките и училиштата дали има некаков план за тоа.

За што всушност ние ги имаме овие советнички прашања кога не добиваме одговор, јас од минатата седница на сите мои поставени прашања освен на тие на кои што директно ми одговоривте на другите имам само еден одговор. На едното прашање од минатата седница имаше дека со узурпацијата на јавните површини под надлежност е Град Скопје на булевар, но јас прашувам за узурпација на јавен простор кој не е на булевар да ми дадете список на сите кои користат, бидејќи е узурпиран простор на приватни лица, конкретно за ТЦ Бисер. Би сакал информација.

По однос на прашањето за состојбата со узурпацијуа на противпожарните скали. Значи добив одговор дека немало пријава за узурпација на противпожарните скали. Значи јас мислам дека не треба да има пријава, туку службата да излезе на терен и да провери каква е состојбата. Значи јасно беше посочено од граѓани дека има узурпации, јас замолувам службите да излезат на терен и да констатираат.

Побарав список на ангажирани лица, добив список од тројца, па ме интересира за што конкретно се ангажирани.

Имам една молба се работи за стадиончето, фудбалското игралиште во Реонски центар Аеродром, знам дека е во спор, па еве да прашам до каде сме со спорот, ако знае градоначалникот да ми одговори. Клубовите кои функционираат таму имаат молба до општината дали може на 2 недели да дојдат и да го косат теренот?

Сакам службите од финансии да ми кажат Договорот за рентање на аудио опрема од 1.577.000 денари дали е исплатен и на кој начин од претходната администрација, бидејќи немаше манифестации сакам одговор дали е исплатена сумата, ако не се исплатени средствата, дали се пренаменети, за што се пренаменети?

Градоначалникот – по однос на инклузивноста тоа е и генерално прашање. Пред неколку години се донесе Одлука за образование и воспитно-образовен процес и тоа е добро, но се е одлично како концепт, но прашањето е реализацијата. Се согласувам дека има проблеми во пракса и во воспитниот дел и во основното и во средното образование, затоа што на тие наставници треба да им се обезбеди соодветна обука да знаат како работат за да создадат инклузивна атмосфера. Прашањето е дали има доволно кадар во Македонија и дали тој кадар знае точно соодветно тоа да го направи. Така што ние како општина постојано вложуваме во инвестиција да знаат како тоа да го направат. Ние оваа година овие средства кои што дополнително ги вложуваме во образование во подобрување на инфраструктурата да ги даваме за ваков тип едукација за кој Вие зборувате, заради скратените дотации, ние ги даваме за најосновните потреби и ако со ребалансот на Републичкиот буџет ни се вратат дотациите на истото ниво како лани, јас ви ветувам дека дел од овие средства ќе ги пренамениме токму за оваа намена. Ние работиме со ограничени сретства, кога имаме вакква криза, морате да ја разберете и општинската администрација.Не можеме да ги оставиме градинките и училиштата без платени сметки за струја и греење. Така да во право сте, треба да се вложува дополнително во едукација, но еве заедно да најдеме кој да ја врши таа едукација.

За второто прашање – кога се прави било што на зеленило секогаш одобрението го дава Град Скопје, но не е проблем ќе ви доставиме список каде општината дала дозвола на неколку објекти. Ние правиме ревизија на голем дел од тие објекти во делот на правните работи и ги разрешуваме дел од овие настанати проблеми кој што е и фудбалскиот стадион за кој зборувате.

Во делот на лицата кои се ангажирани, дел од тие лица се ангажирани во мојот кабинет, не знам дали бевте на прославата на роденденот на општината, беше реализирано со нула денари, токму тие лица заедно со други лица од општината го координираа целиот тој проце и работат на поголем број проекти.Повторно зема збор Советникот Дарко Масларковски - Би сакал да добијам информација за што конкретно се ангажирани и кои задолженија и работни задачи ги извршуваат? Градоначалникот наведе дека подетално ќе биде доставено за работењето на овие три лица. Збор зема Советникот Васе Канзуров – првото прашање е по однос на активностите за промена на ГУП за локалитет кај зграда на ул. Анастас Митрев бр.6 Кузман Ј. Питу, притисок има од жителите, зградата ќе падне, а додека не се донесе планска документација ништо неможе да се превземе.. Второто прашање на Советникот се однесува на проблемот со паркирање во Мичурин, детектирани се неколку места каде би можело да се направи паркинг.

Третото прашање – Има голем притисок од граѓаните за запишувањето во градинки. Изградени се голем број згради. Значи кои се активностите во започнување на постапката.

Одоговор на поставените прашања Советникот доби од Градоначалникот на Општина Аеродром. По однос на првото прашање дека надлежното одделение по однос на прашањето за ГУП, ќе побара одговор од Градот Скопје и ќе го достави до советникот. По однос на второто прашање има две решенија, едното е поставување на монтажен паркинг, сме разговарале за локациите и бараме најсоодветното. Со ГП пред десетина дена потпишавме договор за хаварисаните возила, разговаравме и со градоначалникот на Општина Центар, г. Герасимовски да најдеме соодветна локација за каде би ги носеле тие хаварисани возила. Ние можеме да ги подигнеме, но проблемот е каде да ги однесеме? Така што со градоначалникот Герасимовски во наредниот период ќе го презентираме тоа заедничко решение. Едно од решенијата за Мичурни е зонско паркирање, бесплатно за жителите на Мичурин.

За третото прашање – Ви ветувам дека во текот на мојот мандат, кај угостителскиот објект кај ООУ „Блаже Конески“, веќе имаме усно ветување, во наредниот париод ќе ја потпишеме спогодбата, промениме ДУП, во тек е правната процедура. Во текот на мојот мандат Мичуринци ќе добијат таму нова градинка.

Дневниот ред беше исцрпен.

Со тоа заврши 11-та седница на Советот на Општина Аеродром.

 Претседател на Совет

 на Општина Аеродром

 Дејан Митески